**ΨΗΦΙΣΜΑ**

**Του *ΣΥΛΛΟΓΟΥ ΔΙΔΑΣΚΟΝΤΩΝ 1ΟΥ ΓΕΛ ΚΕΡΑΤΣΙΝΙΟΥ***

 Ο Σύλλογος Εκπαιδευτικών του 1ου ΓΕΛ Κερατσινίου, ερμηνεύοντας και τη βούληση ολόκληρης της σχολικής κοινότητας, **ομόφωνα** εκφράζει την αντίθεσή του στην υπαγωγή των υποδομών και των αθλητικών εγκαταστάσεων του σχολείου στο Υπερταμείο (ΤΑΥΠΕΔ). Οι σχολικοί χώροι και ευρύτερα οι κοινωνικές και πολιτιστικές υποδομές δεν μπορεί να είναι εμπορεύσιμοι ή ανταλλάξιμοι στο όνομα αποπληρωμής ενός ειδεχθούς και ξένου προς εμάς χρέους.

 Συμπαραστεκόμαστε σε όλες τις εκδηλώσεις και κινητοποιήσεις των μαθητών, των γονέων, ευρύτερα της τοπικής κοινωνίας για την αποτροπή αυτού του άδικου και παράλογου μέτρου.

Κερατσίνι, Τρίτη 12 Φεβρουαρίου 2019

**Ο Σύλλογος Εκπαιδευτικών του 1ου ΓΕΛ Κερατσινίου**